Diari Oficial de la Generalitat Valenciana


Sumari del DOGV 6477, del 10-03-2011 (2011/2279)

Notificació de la sentència dictada en el judici ordinari número 467/2009.
--------------------------------------------------------------------------

### Dades del document

Número de DOGV
:   6477

Data del DOGV
:   10-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2279


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el judici ordinari número 467/2009. [2011/2279]  
Judici ordinari 000467/2009  
Demandant: Toldos Dénia, SL.  
Procurador: Rafael Francisco Alario Mont.  
Demandats: Shape Master Group SL i Francisco Javier Ruiz Lorenzo.  
Jorge Víctor Iglesias de Baya, secretari del Jutjat Mercantil número 2 de València, faig saber:  
Que en aquest Jutjat a càrrec meu se segueixen actuacions de judici ordinari 000467/2009, a instàncies de Toldos Denia, SL, representat pel procurador Rafael Francisco Alario Mont contra Shape Master Group, SL, i Francisco Javier Ruiz Lorenzo, en què mitjançant la resolució del dia de hui he disposat, com ara ho efectue, notificar la sentència número 47/11 dictada en les actuacions indicades als demandats, en parador ignorat, Shape Master Group, SL, i Francisco Javier Ruiz Lorenzo.  
La sentència té l'encapçalament i part dispositiva que literalment són així:  
«Sentència número 47/11  
València, 7 de febrer de 2011.  
María del Mar Fernández Barjau, jutgessa de reforç del Jutjat Mercantil número 2 de València, he vist aquestes actuacions de judici ordinari número 467/09, promogudes a instàncies del procurador Rafael Francisco Alario Mont, en nom i representació de la mercantil Toldos Denia, SL, assistida per la lletrada María Paz Orozco Latorre, contra la societat Shape Master Group, SL, i el seu administrador únic Francisco Javier Ruiz Lorenzo, declarats ambdós en rebel·lia processal, sobre reclamació d'una quantitat i responsabilitat de l'administrador social.  
Dispositiva  
Estime totalment la demanda interposada pel procurador el senyor Alario Mont, en nom i representació de la mercantil Toldos Denia, SL, contra la societat Shape Master Group, SL, i el seu administrador únic Francisco Javier Ruiz Lorenzo, declarats ambdós en rebel·lia processal, i condemne ambdós demandats a pagar solidàriament a la mercantil actora la suma total de 35.275,60 euros més els interessos legals des del venciment de les factures i les costes causades en aquesta instància,  
Notifiqueu aquesta resolució a les parts, i feu-los saber que contra aquesta resolució es pot interposar un recurs d'apel·lació per a la Secció Novena de l'Audiència Provincial de València, que cal preparar mitjançant un escrit que es presentarà en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LECn).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual se li tornarà només en el cas que el recurs siga estimat. Haurà de constituir-se el dipòsit mitjançant l'ingrés de la quantitat indicada al banc Banesto, en el compte corresponent a aquest expedient, indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa. En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), s'indicarà, en el camp «Concepte», el número de compte, el codi i la data en la forma exposada en el paràgraf anterior.  
Expediu un certificat d'aquesta sentència i uniu-lo a les actuacions, i incloeu l'original en el llibre de sentències civils d'aquest Jutjat.  
Aquesta és la meua sentència, que pronuncie, mane i firme».  
I perquè valga de notificació de la sentència a les persones demandades en parador ignorat de conformitat amb el que disposa l'article 497.2 de la Llei d'Enjudiciament Civil, expedisc aquest edicte.  
València, 7 de febrer de 2011.- El secretari: Jorge Víctor Iglesias de Baya.